रियाद। सऊदी अरब के नेशनल एयरलाइंस सउदिया ने सोमवार को ऐलान किया है कि वह 13 अगस्‍त से टोरंटो से आने वाली और टोरंटो जाने वाली सभी फ्लाइट्स को सस्‍पेंड कर रहा है। सऊदी अरब और कनाडा के बीच इस समय राजनयिक संकट चल रहा है और इसी संकट की वजह से सऊदी अरब ने यह फैसला किया है। सऊदी अरब सरकार ने यह ऐलान भी किया है कि वह कनैडियन यूनिवर्सिटीज की स्‍पॉन्‍सरशिप से वहां के कॉलेजों और स्‍कूलों पढ़ रहे अपने सभी छात्रों को वापस बुलाएगी। इसके अलावा सरकार ने फैसला किया है कि वह कनाडा के लिए दी जाने वाली सभी ट्रेनिंग, स्‍कॉलरशिप्‍स और फेलॉशिप्‍स को भी खत्‍म कर देगी।